

**Арыс ауданының кейбір әкімшілік-аумақтық кұрылыс мәселелері туралы**

Бірлескен Оңтүстік Қазақстан облыстық мәслихатының 2006 жылғы 29 наурыздағы N 23/260-III шешімі және Оңтүстік Қазақстан облыстық әкімиятының 2006 жылғы 29 наурыздағы N 123 қаулысы. Оңтүстік Қазақстан облыстық әділет департаментінде 2006 жылғы 18 сәуірде N 1933 тіркелді

      "Қазақстан Республикасының әкімшілік-аумақтық құрылысы туралы"»Қазақстан Республикасының 1993 жылғы 8 желтоқсандағы 
Заңының
 11 бабына сәйкес, Арыс қаласының мәслихаты мен әкімиятының ұсынысын ескере отырып, Оңтүстік Қазақстан облыстық мәслихаты 
**ШЕШТІ**
және Оңтүстік Қазақстан облысының әкімияты 
**ҚАУЛЫ ЕТТІ:**

      Арыс ауданының әкімшілік-аумақтық құрылысына келесі өзгертулер енгізілсін:

      Ақдала ауылдық округінің аумағында Онтам атауы және Дәрмене ауылдық округінің аумағында Теміржолшы мен Шаян атаулары беріліп, аталған ауылдар құрылсын;

      Байырқұм ауылдық округінің аумағында орналасқан Жаңа ферма, Қанқозы ауылдары, сондай-ақ Задария ауылдық округінің аумағында орналасқан Багара, Дәулетияр, Жанбас, Есқара, Степной ауылдары таратылсын;

      Задария ауылдық округінің әкімшілік бағыныстығындағы 40 разъезд, Лесхоз ауылдарын Дәрмене ауылдық округінің әкімшілік бағыныстығына беріліп, Задария және Дәрмене ауылдық округтерінің шекаралары өзгертілсін.
  

  
      
*Облыстық мәслихат*
  
*сессиясының төрағасы*
  

  
*Облыс әкімі*
  

  
*Облыстық мәслихаттың хатшысы*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК